Σύσταση Γενικών Διευθύνσεων στο Πανεπιστήμιο Αθηνών. Στο πανεπιστήμιο Αθηνών συνιστώνται δύο (2) Γενικές Διευθύνσεις ως ακολούθως: Γενική Διεύθυνση Διοικητικών Υπηρεσιών για το συντονισμό του έργου: αα) της Διεύθυνσης Διοικητικού, αβ) της Διεύθυνσης των Υπηρεσιών των Σχολών και αγ) της Διεύθυνσης Γενικών Αρχείων, Δημοσιευμάτων και Εθιμοτυπίας Γενική Διεύθυνση Οικονομικών Υπηρεσιών για το συντονισμό του έργου, βα) της Διεύθυνσης Οικονομικών και ββ) της Διεύθυνσης Κληροδοτημάτων Σε κάθε μία Γενική Διεύθυνση συνιστάται από μία (1 ) θέση Γενικού Διευθυντή, ο οποίος προέρχεται από τον κλάδο Π.Ε. Διοικητικού - Οικονομικού και ο οποίος επιλέγεται από τη Σύγκλητο του Πανεπιστημίου Αθηνών σύμφωνα με τις διατάξεις του άρθρου 2 παρ. 2 β ΧΙV του ν. 2083/1992. Για τα λοιπά θέματα τα οποία αφορούν τα προσόντα και την επιλογή των Γ ενικών Διευθυντών ισχύουν οι διατάξεις του άρθρου 78 του ν. 1892/1990. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος.